open-index/open-wikipedia-markdown huggingface dataset:
Claudio Böckli

**Claudio Böckli** (s. 20. kesäkuuta 1984 Wetzikon) on sveitsiläinen ampumahiihtäjä.

Antholz-Anterselvan MM-kilpailuissa 2007 Böckli sijoittui Sveitsin viestijoukkueessa 16:nneksi, normaalimatkalla 58:nneksi ja pikakilpailussa 67:nneksi. Östersundin MM-kilpailuissa 2008 hän oli pikakilpailussa 62:s. Pyeongchangin MM-kilpailuissa 2009 Böckli sijoittui normaalimatkalla sijalle 62. Ruhpoldingissa 2012 hän oli viestijoukkueen mukana seitsemäs. Nové Měston MM-kilpailuissa 2013 Böckli sijoittui viestissä 18:nneksi ja henkilökohtaisissa kilpailuissa hänen paras sijoituksensa oli normaalimatkan 38:s sija.

Böckli teki debyyttinsä ampumahiihdon maailmancupissa kaudella 2006–2007 Kontiolahdella sijoittuen 51:nneksi normaalimatkalla. Hänen paras sijoituksensa maailmancupin henkilökohtaisissa kilpailuissa on 16:s sija sekä Ruhpoldingin pikakilpailusta kaudelta 2009–2010 että Östersundin normaalimatkalta kaudelta 2011–2012.

## Lähteet
Ranskan ensimmäinen tasavalta

**Ranskan ensimmäinen tasavalta** (virallisesti **Ranskan tasavalta**, ) toimi vuosina 1792–1804 eli Ranskan suuren vallankumouksen ajan lukuun ottamatta sen alkuvuosia, jolloin monarkia vielä säilytettiin. Tasavalta loppui tosiasiassa vuonna 1799, mutta muodollisesti vasta 1804.

## Historia
Tasavaltalaisuus sai Ranskassa suosiota porvarilisen lukeneiston keskuudessa 1700-luvun loppupuolella. Monet valistusfilosofit, esimerkiksi Voltaire, tosin kannattivat valistunutta itsevaltiutta tai vaativat korkeintaan kuninkaan yksinvallan poistamista. Vuoden 1789 vallankumous pyrki aluksi säätyjen erioikeuksien poistamiseen ja teki siitä periaatepäätöksen 4. elokuuta 1789. Vielä yli kaksi vuotta vallankumouksen puhkeamisen jälkeen 13. syyskuuta 1791 säädetty perustuslaki säilytti monarkian. Se jätti hallitsijalle toimeenpanovallan.

Tasavalta alkoi saada kannatusta Itävallan-sodan sytyttyä 1792. Itävalta ja Preussi olivat liittoutuneet keskenään, jolloin Ranska julisti 20. huhtikuuta 1792 sodan Itävallalle. Ranskan armeija menestyi siinä huonosti, ja tämän aiheuttama tyytymättömyys kohdistui kuningasperheeseen, varsinkin itävaltalaissyntyiseen kuningattareen Marie-Antoinetteen. Kun väkijoukko valtasi Tuileries’n palatsin 10. elokuuta 1792, kuningasperhe joutui pakenemaan Kansalliskonventtiin. Tämä merkitsi monarkian tosiasiallista loppua. Ranska julistettiin tasavallaksi kansalliskonventissa 22. syyskuuta 1792. Seuraavina vuosina 1792–1795 maata hallitsi Kansalliskokous. Kuningas Ludvig XVI ja kuningatar Marie-Antoinette mestattiin 1793.

Ranskan tasavallalle laadittiin vuoden I perustuslaki eli niin sanottu vuoripuolueen perustuslaki, joka kuitenkaan ei koskaan tullut voimaan. Vuonna 1795 vahvistettiin vuoden III perustuslaki, jolla maahan perustettiin direktoriohallitus.

Kenraali Napoleon Bonaparte sai tasavallan aikana vaikutusvaltaa ensin maan ulkopolitiikassa vuodesta 1796 alkaen. Hän teki ehdotuksia sotilaallisista operaatioista Italian kaupunkivaltioita ja Itävaltaa vastaan ja saavutti niissä menestystä. Vuonna 1799 Ranskalla oli kuitenkin vastassaan Turkin, Ison-Britannian, Itävallan ja Venäjän yhdistetyt voimat. Napoleon sai vihollisen uhkan avulla kannatusta verettömälle operaatiolle nimeltä Brumairekuun 18. päivän vallankaappaus. Se tapahtui 9. marraskuuta 1799 ja merkitsi direktorio­hallituksen kukistumista, kansalliskonventin hajottamista ja tosiasiallisesti Napoleonin yksinvaltaa. Tämä kirjattiin Vuoden VIII perustuslakiin (1799), jonka mukaan Napoleon hallitsi maata konsulina. Tasavallan muuttaminen perinnölliseksi keisarikunnaksi vuonna 1804 oli lopullinen päätepiste ensimmäiselle tasavallalle.

## Lähteet

## Aiheesta muualla
Tiril Sjåstad Christiansen

**Tiril Sjåstad Christiansen** (s. 7. huhtikuuta 1995 Geilo) on norjalainen freestylehiihtäjä, joka kilpailee slopestylessa sekä half-pipessa. 

Christiansen saavutti half-pipessa hopeaa nuorten olympialaisissa Innsbruckissa 2012. Nuorten MM-kilpailuissa Chiesa in Valmalencossa 2012 hän saavutti hopeaa slopestylessa. AIkuisten MM-kilpailuissa, Park City Mountain Resortissa 2011 hän sijoittui kahdeksanneksi slopestylessa ja 13:nneksi half-pipessa. Kaksi vuotta myöhemmin Vossin MM-kilpailuissa hän sijoittui slopestylessa 11:nneksi.

Christiansen kilpaili freestylehiihdon maailmancupissa ensimmäisen kerran Kreischbergissa tammikuussa 2011 sijoittuen half-pipessa neljänneksi. Hän on voittanut urallaan kaksi maailmancupin kilpailua. Ensimmäisen voittonsa hän otti Silvaplanan slopestylessa helmikuussa 2013 ja toisen Cardronan slopestylessa elokuussa 2013. Vuonna 2013 Christiansen saavutti slopestylen kultaa X Gameseissa Aspenissa. Samana vuonna hän saavutti hopeaa Tignesin X Gameseissa.

## Lähteet
Luettelo Suomen luterilaisista seurakunnista

Tämä on **luettelo Suomen luterilaisista seurakunnista**. Luettelo käsittää nykyisin toiminnassa olevat ja lakkautetut seurakunnat, jotka toimivat luterilaisuuden piirissä siltä osin, kuin ne eivät kuulu Suomen evankelis-luterilaiseen kirkkoon. Evankelis-luterilaisia seurakuntia käsitellään luettelossa Suomen evankelis-luterilaisen kirkon seurakunnista.

## Nykyiset seurakunnat

## Entiset seurakunnat

## Katso myös
* Luettelo Suomen evankelis-luterilaisen kirkon seurakunnista

## Lähteet
Sheraton

**Sheraton Hotels and Resorts** on Marriott Internationalin alainen hotelliketju, joka perustettiin vuonna 1937. Ensimmäinen Sheraton-ketjun hotelli rakennettiin Springfieldiin, Massachusettsin osavaltioon, Yhdysvaltoihin. Joulukuussa hotelliketjulla oli maailmanlaajuisesti 457 hotellia joulukuussa 2021.

## Ketjun hotelleja

Kuva:Sheraton NY H&T west jeh.jpg|Sheraton New York Times Square Hotel, New York, Yhdysvallat
Kuva:Sheraton hotel 2009.jpg|Sheraton Stockholm Hotel & Towers, Tukholma, Ruotsi
Kuva:Sheraton oran 8.JPG|Sheraton Oran Hotel & Towers, Algeria
Kuva:Sheraton Hong Kong Hotel & Towers.jpg|Sheraton Hong Kong Hotel And Towers, Hongkong, Hongkong


## Lähteet

## Aiheesta muualla
*Sheratonin kotisivut
Ainoa

**Kauppakeskus Ainoa** on Espoon Tapiolassa sijaitseva kauppakeskus. Kauppakeskuksessa on viisi kerrosta ja noin 100 liikettä, joista yli 30 on ravintoloita tai kahviloita. Päävuokralaisia ovat muun muassa Stockmann, K-Supermarket, S-market, Alko, H&M, Stadium, Clas Ohlson ja Subway.

Ainoassa on keskitytty paljon kauppakeskuksen viihtyisyyteen ja Tapiolan kaupunginosan ilmeeseen. Esimerkiksi sisustuksessa on käytetty paljon vaaleaa puuta sekä viherkasveja, joiden tarkoituksena on tuoda esille puutarhakaupungin henkeä.

Kauppakeskuksen pohjakerroksesta eli M-tasolta löytyvät ruokakaupat, pikaruokaravintolat ja nopean asioimisen liikkeet. Muodin ja sisustuksen erikoisliikkeet on pääosin sijoitettu ensimmäiseen ja toiseen kerrokseen. Kolmannesta kerroksesta löytyy muun muassa Terveystalo-lääkärikeskus ja Ainoa Food Garden -ravintolamaailma. Neljännessä kerroksessa toimii muutama kauneudenhoidon erikoisliike.

## Historiaa

Ainoan ensimmäinen vaihe avattiin 24. lokakuuta 2013. Osa on rakennettu vuonna 1979 valmistuneeseen rakennukseen, jossa toimi vuoteen 2011 asti Sokos-tavaratalo. Rakennus saneerattiin täysin ja sen alle rakennettiin tilat muun muassa K-Supermarketille. Ensimmäisen vaiheen pinta-ala on noin 10&nbsp;000 neliömetriä, ja aluksi siihen avattiin noin 30 liikettä.

Ainoan toinen vaihe avattiin 16. maaliskuuta 2017. Laajennusosan pinta-ala on noin 20&nbsp;000 neliömetriä, ja siihen muutti Stockmannin Tapiolan tavaratalo. Lisäksi laajennusosaan avattiin muun muassa Clas Ohlson, Lindex, Pizza Hut ja Subway. Laajennusosan yhteyteen rakennetaan myös paljon asuntoja. 

Ainoan kolmas ja viimeinen vaihe avattiin 24. lokakuuta 2019. Liiketilaa ja kaksi asuinkerrostaloa rakennettiin entisen, vuonna 2017 puretun Stockmann-tavaratalon vanhan rakennuksen tilalle. Kolmannen vaiheen myötä kauppakeskuksen pinta-ala kasvoi 50&nbsp;000 neliömetriin. Ainoan uusimpaan vaiheeseen avautui muun muassa K-Market, Little Bouquet Factory, Burger King, Plantagen, Suomalainen Kirjakauppa ja AINOA Food Garden -ravintolamaailma. Vuoden 2020 alussa Ainoaan avattiin myös Elixia-kuntokeskus.

## Kulkuyhteydet
Länsimetro valmistui marraskuussa 2017, jonka jälkeen Tapiolan metroasemalta ja Merituulentien bussiterminaalista on suora yhteys Ainoaan. Tapiolan 2 000 paikan pysäköintihalli avattiin kahdessa vaiheessa vuosina 2013 ja 2016. Ainoan yhteydessä on myös katettu pyöräpysäköintihalli.

## Kuvia

Tiedosto:Ainoa M-taso.jpg|M-taso, jossa on mm. ruokakauppoja ja Clas Ohlson
Tiedosto:Ainoa shopping centre interior.jpg|1. kerros
Tiedosto:Ainoa 2. kerros.jpg|2. kerros
Tiedosto:Atrium of Ainoa 3.jpg|Valopiha
Tiedosto:Ainoa food garden.jpg|Food Garden -ravintolamaailma 3. kerroksessa
Tiedosto:Merituulentie bus terminal.jpg|Merituulentien bussiterminaali


## Lähteet

## Aiheesta muualla

* Kauppakeskuksen verkkosivusto
Autobahn A12 (Sveitsi)

**Autobahn A12** on moottoritie lounaisessa Sveitsissä. Se on samalla myös kansallinen valtatie **N12** ().

## Reitti
Autobahn A12 yhdistää moottoritiet A9 ja A1 kulkien Veveyn läheltä Saint-Légier-La Chiésaz'sta Bernin Weyermannshausiin. Tien pituus on noin 80 kilometriä. 

Suurimmat paikkakunnat A12:n varrella ovat Bulle, Fribourg ja Villar-sur-Glâne. Tie kulkee Vaud'n, Fribourgin ja Bernin kantonien alueella. A12 on otettu käyttöön vuosina 1971–81.

## Kuvia


Tiedosto: Schiffenensee.jpg| A12 ylittää Schiffenenseen Fribourgin pohjoispuolella.
Tiedosto: A12 Flamatt.jpg | Flamattissa, Bernin lounaispuolella, A12 on rakennettu asuinalueen yläpuolelle
Tiedosto: 2012-04-26 Sense-Sarino (Foto Dietrich Michael Weidmann) 072.JPG | A12 hallitsee maisemaa Flamattissa
Tiedosto: 2012-04-28-Romandio (Foto Dietrich Michael Weidmann) 011.JPG | Lac de Gruyère A12:n lepopaikalta nähtynä


## Lähteet
*

### Viitteet

## Aiheesta muualla
*
Päivi Storgård

**Päivi Storgård** (ent. *Saharinen* o.s. Takanen, s. 23. tammikuuta 1966 Turku) on suomalainen toimittaja, kirjailija ja poliitikko. 

Vuosina 2011–2015 Storgård toimi Suomen ruotsalaisen kansanpuolueen varapuheenjohtajana sekä Folktingetin hallituksen jäsenenä. 

## Ura
Storgård syntyi Turussa ja kasvoi Tampereella. Hän on opiskellut kasvatustiedettä Jyväskylän yliopistossa. Ennen poliittista uraansa hän työskenteli vuodesta 1992 televisiossa esimerkiksi Ylen Aamu-tv:n juontajana ja Nelosen uutisten ankkurina ja uutispäällikkönä.

Storgård oli RKP:n ehdokas vuoden 2009 europarlamenttivaaleissa muttei tullut valituksi. Vuoden 2011 eduskuntavaaleissa hän oli ehdolla Helsingin vaalipiirissä. Hän sai 1558 ääntä ja jäi kolmannelle varasijalle. Kunnallisvaaleissa 2012 hänet valittiin Helsingin kaupunginvaltuustoon. Storgård oli ehdolla myös vuoden 2014 europarlamenttivaaleissa. Storgård oli ehdolla myös eduskuntavaaleissa 2023 RKP:n ehdokkaana Uudellamaalla. 

Vuonna 2013 Storgård julkaisi esikoiskirjansa *Keinulaudalla*, joka perustuu hänen omakohtaisiin kokemuksiinsa kaksisuuntaisesta mielialahäiriöstä.

Vuoden 2017 lokakuussa ilmestyi Storgårdin kirjoittama ja Kustantamo S&S:n kustantama teos *Olet valaissut tietäni – Presidenttien puolisot*, .

Tammikuussa 2016 Storgård ilmoitti jättävänsä politiikan kokonaan ja muuttavansa Helsingistä Loviisaan. Hän luopui myös ruotsalaisen kansanpuolueen jäsenyydestä. Hän oli politiikassa mukana noin kymmenen vuotta. Vuonna 2023 Storgård ilmoitti jättävänsä RKP:n, koska hän ei hyväksy Orpon hallituksen hallitusohjelmaa.

## Yksityiselämä
Vuonna 2009 Storgård erosi miehestään Johan Storgårdista. Storgårdilla on kolme lasta, joista kaksi avioliitosta Johan Storgårdin kanssa. Storgård asui avoliitossa loviisalaisen miehen kanssa vuosina 2015–2022. Storgård asuu Helsingissä, mutta hänellä on myös kakkosasunto Strömforsin ruukkialueella Loviisassa.

Päivi Storgårdin serkku on ruotsalainen näyttelijä, ohjaaja ja teatterinjohtaja Anna Takanen.

## Vaalimenestys

## Lähteet
Etelä-Eleuthera

**Etelä-Eleuthera** on Bahaman hallintoalue, joka sijaitsee Eleutheran saaren eteläosassa. Hallintoalueen keskus ja suurin kaupunki on vajaan tuhannen asukkaan Rock Sound. Koko hallintoalueella asuu 2&nbsp;921 asukasta.

## Lähteet

## Aiheesta muualla
*South Eleuthera Map
Smithin pilvi

**Smithin pilvi** on tähtienvälinen vetykaasupilvi, joka sijaitsee Kotkan tähdistön suunnalla. Sen löysi Leidenin yliopiston tähtitieteen opiskelija Gail Brieger (o.s. Smith) vuonna 1963. Pilven massa vastaa noin miljoonaa Auringon massaa, ja kooltaan se on 11&nbsp;000 × 2&nbsp;500 valovuotta. Se on siis kääpiögalaksin kokoluokkaa. Pilvi sijaitsee noin 8&nbsp;000 valovuoden päässä Linnunradasta ja lähestyy sitä 240 kilometrin sekuntivauhdilla. Pilvi ei näy paljain silmin, mutta jos näkyisi, sen kulmaläpimitta olisi 10−12 astetta.

Pilvi lähestyy Linnunrataa suurella nopeudella, ja törmännee siihen 20−40 miljoonan vuoden kuluttua. Se on todennäköisesti törmännyt Linnunrataan jo kerran 70 miljoonaa vuotta sitten. Sen pysymistä kasassa on selitetty sillä, että pilvessä olisi suuria määriä (jopa 100 miljoonan Auringon massan verran) pimeää ainetta. Pilvi saattaisi siis olla ns. pimeä galaksi.

Hubble-avaruusteleskoopin mittausten mukaan pilven alkuainekoostumus on samankaltainen kuin Linnunradan kiekossa noin 40&nbsp;000 valovuoden päässä galaksin keskustasta. 

## Lähteet

## Aiheesta muualla
*BBC News: Huge gas cloud will hit Milky Way
Jääpallon maailmanmestaruuskilpailut 2014

**Jääpallon maailmanmestaruuskilpailut 2014** järjestettiin 26. tammikuuta – 2. helmikuuta 2014 Irkutskissa Venäjällä. Kilpailut olivat järjestyksessään 34. jääpallon maailmanmestaruuskilpailut. MM-kilpailuissa käytettiin edellisistä vuosista poiketen uutta sarjajärjestelmää. Kilpailujen A-ryhmässä pelasi kahdeksan maata, jotka oli jaettu joukkueen tason mukaan kahteen neljän joukkueen lohkoon. A-lohkossa pelasivat Venäjä, Ruotsi, Kazakstan ja Suomi, B-lohkossa pelasivat Norja, Valko-Venäjä, Yhdysvallat ja Kanada. Mestaruuden voitti isäntäjoukkue Venäjä Ruotsin epäonnistuttua loppuottelussa kahdessa rangaistuslaukauksessa.

## Areenat

## A-Sarja
### A-lohko

----

----

----

----

----

### B-lohko

----

----

----

----

----

### Puolivälierät

----

----

----

### Sijat 5.–8.

----

### Välierät

----

### Sijat 7.–8.
Ottelun häviäjä putosi B-sarjaan 2015.

### Sijat 5.–6.

### Pronssiottelu

### Loppuottelu

## Parhaat maalintekijät

## Mitalistit

## Parhaat pelaajat

*Paras maalivahti: Anders Svensson (Ruotsi)
*Paras puolustaja: Andreas Westh (Ruotsi)
*Paras keskikenttäpelaaja: Sergei Lomanov (Venäjä)
*Paras hyökkääjä: Jevgeni Ivanuškin (Venäjä)
*Arvokkain pelaaja: Aleksandr Nasonov (Kazakstan)

## Suomen joukkue
Suomen joukkue ei tälläkään kertaa saavuttanut tavoitteeksi asetettua mitalia. Päävalmentaja Antti Parviainen oli valinnut Suomen joukkueeseen kaksi maalivahtia ja 16 kenttäpelaajaa. Parviaisen mukaan:

Ruotsin sarjoista oli joukkueen runko eli 11 pelaajaa so. Ilari Moisala, Pekka Hiltunen, Antti Ekman, Samuli Helavuori, Ville Aaltonen, Juho Liukkonen, Tomi Hauska, Mikko Lukkarila ja Markus Kumpuoja. Molemmat maalivahdit eli Timo Oksanen ja Kimmo Kyllönen tulivat myös Ruotsin sarjasta. Suomen omasta Bandyliigasta oli valittu kuusi pelaajaa, joista kolme kuului kokeneempaan kaartiin: Kimmo Huotelin, Ville-Veikko Angeria ja Mikko Rytkönen. Kolme oli valittu ilman edeltäviä virallisia miesten maaotteluita eli Akilleksen puolustaja Tomi Tukiainen, JPS:n keskikenttäpelaaja Anssi Hänninen ja OLS:n hyökkääjä Samuli Koivuniemi.

## B-Sarja

### A-lohko

----

----

----

----

----

### B-lohko
B-sarjan B-lohkon otteluissa pelataan 2x30 min.

----

----

----

----

----

----

----

----

----

### Jatko-ottelut

----

----

----

### Sijat 1.–4.

----

### 7.sijasta

### Sijat 8.–9.

### Sijat 5.–6.

### Sijat 3.–4.

### Sijat 1.–2.

### Parhaat maalintekijät

## Lopulliset sijoitukset

## Lähteet
Teemu Kangas

**Teemu Eerikki Kangas** (s. 16. huhtikuuta 1978 Pori) on suomalainen pikajuoksija. Hän edustaa Porin Tarmoa ja hänen valmentajanaan on toiminut Eila Mikola. Kalevan kisoista Kangas voitti pronssia 400 metrin juoksussa vuonna 2002. Lisäksi hän saavutti viestijuoksun SM-kilpailuissa hopeaa 4 x 400 metrin viestijuoksussa.

## Lähteet
Colette Carr

**Colette Carr** (s. Malibu, Kalifornia) on yhdysvaltalainen laulaja. Hän julkaisi debyyttialbuminsa, *Skitszo*, heinäkuussa 2013.

Carr pelasi tennistä kuusivuotiaasta 16-vuotiaaksi, kunnes hänen selkänsä oli niin pahassa kunnossa, ettei hän saanut enää pelata. Sen jälkeen hän päätti alkaa räppäriksi. Pian hänen ensimmäinen musiikkivideonsa, ”Back It Up”, näkyi Music Television -kanavalla, ja hän sai levytyssopimuksen Interscope Recordsin kanssa. Carr julkaisi neljän kappaleen EP:tä marraskuusta 2012 lähtien aina kahden kuukauden välein siihen asti, kunnes hän julkaisi debyyttialbuminsa, *Skitszo*, heinäkuussa 2013.

## Diskografia
### Albumit
**Skitszo* (2013)
**Believe in Us* (2019)

### Singlet
*”Back It Up” (2009)
*”(We Do It) Primo” (2011)
*”Sex” (2011)
*”Like I Got A Gun” (2012)
*”F16” (2012)
*”Why Are You Leaving” (2013)
*”Never Gonna Happen” (2013)
*”Nilly” (2013)
*”I Don't Wanna Go” (2013)
*”Ham” (2013)
*”Static” (2015)
*”Play House” (2016)
*”Believe In Us” (2017)

## Lähteet

## Aiheesta muualla
*Colette Carrin kotisivut
Defensores del Chacon kansallispuisto

**Defensores del Chacon kansallispuisto** on luonnonsuojelualue Paraguayn pohjoisosassa, Alto Paraguayn departementissa. Etäisyys maan pääkaupunkiin Asuncióniin on 830 km. Puiston pinta-ala on 780&nbsp;000 hehtaaria.

Puiston halki kulkee lännestä itään kanjonimaisia jokilaaksoja, jotka tulvivat sateisena vuodenaikana. Cerro Leonin vuoret sijaitsevat keskellä puistoa ja kohoavat 430&nbsp;m Chacon tasangon yläpuolelle (620&nbsp;m merenpinnasta). Jokilaaksoissa kasvaa tulva-alueille sopeutunutta sademetsää, kun taas ylempänä vallitsevia kasvilajeja ovat erilaiset mehikasvit (kaktuskasvit ja ananaskasvit) sekä piikkiset lajit (paatsamakasvit, kelaskasvit, hernekasvit). Puistossa kasvaa uhanalaisia ja kotoperäisiä kasvilajeja sekä viljelykasvien villejä kantamuotoja (tupakkaa, maniokkia ja maapähkinää).

Kansallispuiston tiheiden, piikkisten metsien suojissa elää Paraguayn harvinaisimpia eläinlajeja kuten jaguaareja, puumia ja oselotteja. Puistossa elävät myös chaconpekari, amerikantapiiri ja harjasusi. Lintuihin kuuluvat jabiru, papukaijat ja muut trooppiset lintulajit.

## Lähteet

## Aiheesta muualla
*            Parque Defensores del Chaco  Salve Moslos
Erkki Jäykkä

**Erkki (Eerik) Jäykkä**, entinen **Lillstrang** (10. maaliskuuta 1827 Vimpeli – 7. kesäkuuta 1858 Vimpeli) oli lautamies ja maanviljelijä, joka otti ja levitti käyttöön uusia viljelytapoja.  

Jäykän vanhemmat olivat talollinen Jaakko Lillstrang ja Maria Antintytär.  Mustialan maanviljelyskoulussa opiskellut Jäykkä sai siinä määrin kansallisia herätteitä Zacharias Cajanderilta, että suomensi sukunimensä. Koulusta valmistuttuaan hän toimi ensin työnjohtajana Maaningalla, mutta ryhtyi sitten ensin veljensä kanssa ja myöhemmin yksin viljelemään kotitilaansa. Jäykkä otti ja levitti käyttöön uusia viljelytapoja ja -välineitä, erityisesti ns. Vimpelin aurana tunnetun kääntöauran, samoin kuin avusti pitäjäläisiä luku- ja kirjoitusasioissa. Hän toimi myös vaivaiskassan hoitajana ja lautamiehenä. Jäykkä, joka kuoli keuhkotautiin varsin nuorella iällä, avioitui 1848 Katariina Laitisen (k. 1889) kanssa.  

## Lähteet
Kari Takanen

**Kari Juhani Takanen** (s. 12. toukokuuta 1957 Tampere) on suomalainen vara-amiraali evp. Hän toimi Pääesikunnan päällikkönä vuosina 2016–2017.

Takanen valmistui Kadettikoulusta vuonna 1981. Hän oli kurssillaan kadettipriimus ja arvoltaan kadettipursimies. Hän toimi urallaan muun muassa Puolustusvoimain komentajan adjutanttina, Saaristomeren meripuolustusalueen komentajana, Puolustusvoimien valmiuspäällikkönä ja suunnittelupäällikkönä sekä Merivoimien komentajana.

Sotilasuransa jälkeen Takanen on toiminut Saab JAS-39 NG:n konsulttina Suomen hävittäjähankinnassa.

## Lähteet
Jørgen-Frantz Jacobsen

**Jørgen-Frantz Jacobsen** (29. marraskuuta 1900 Tórshavn, Färsaaret – 24. maaliskuuta 1938 Vejlefjord, Stouby, Tanska) oli färsaarelainen kirjailija. Jacobsenin tunnetuin teos on romaani *Barbara* (1939). Hän kirjoitti kaunokirjallisuuden lisäksi tietokirjoja ja lehtiartikkeleita. Myös hänen kirjeitään on myöhemmin julkaistu. 

Jacobsen kuoli nuorella iällä tuberkuloosiin.

## Lähteet
Molski

**Molski** (engl. "moleskin" *myyrännahka*) on paksu ja tiivis, muun muassa työvaatteisiin käytettävä sileäpintainen puuvillakangas. Tiheää ja kulutusta hyvin kestävää molskikangasta käytetään työvaatteiden lisäksi myös painimattoihin, sotilasvaatteissa sekä ratsastus- ja metsästystekstiileissä.

## Lähteet
Dara Howell

**Dara Howell** (s. 23. elokuuta 1994 Huntsville, Ontario) on kanadalainen freestylehiihtäjä, joka kilpailee slopestylessa sekä half-pipessa. Hän voitti kultaa Sotšin olympialaisissa 2014 ensimmäistä kertaa järjestetyssä slopestylessa.

Howell kilpaili freestylehiihdon maailmancupissa ensimmäisen kerran Copper Mountainin osakilpailussa joulukuussa 2011 sijoittuen half-pipessa kymmenenneksi. Hänen uransa ensimmäinen maailmancupvoitto tuli slopestylesta Copper Mountainilla joulukuussa 2013.

MM-kilpailuissa Vossissa vuonna 2013 hän saavutti hopeaa slopestylessa. Vuonna 2013 Howell saavutti slopestylen pronssia Aspenin ja Tignesin X Gameseissa.

## Lähteet
Lauri Kuoppamäki

**Lauri Kuoppamäki (Mäkinen)** (23. tammikuuta 1877 Alavus – 2. tammikuuta 1935 Helsinki) oli suomalainen kotiteollisuusmies ja Maalaisliiton kansanedustaja.

Kuoppamäen vanhemmat olivat lehtori Eero Mäkinen ja Emilie Stenbäck, sukunimensä hän muutti 1924. Hän pääsi ylioppilaaksi 1897, suoritti Helsingin teollisuuskoulun koneosaston kurssin seuraavana vuonna ja Reutlingenin kutomaopiston diplomin 1899. Toimittuaan 1901−1908 ísänsä perustaman ammattikoulun puusepäntehtaan johtajana Sortavalassa hän tuli 1908 teollisuushallituksen eli sittemmin maataloushallituksen tarkastajaksi. Kuoppamäki työskenteli kotiteollisuuden hyväksi eri tavoin, muun muassa perustamansa *Kotiteollisuus* -lehden päätoimittajana 1907−1921 ja julkaisemalla useita kirjoja alalta. Hän oli Suomen Messujen toimitusjohtaja 1920−1925. Kansanedustajana Kuoppamäki toimi 1917. Hän kuului useisiin valtionkomiteoihin, oli Suomen Näyttämöiden Liiton puheenjohtaja 1922−1927 ja toimi opetusfilmien levittämiseksi. Teollisuusneuvoksen arvo hänelle myönnettiin 1930.

Kuoppamäen ensimmäinen puoliso vuodesta 1899 oli Anna Matilda Nyberg (k. 1923) ja toinen vuodesta 1927 Katri (Elsa Katarina) Stenbäck, joka oli ministeri Heikki Ritavuoren leski. Laulaja Jukka Kuoppamäki on Lauri Kuoppamäen pojanpoika.

## Lähteet

## Aiheesta muualla
* 
* Ylioppilasmatrikkeli 1853–1899: Mäkinen (Kuoppamäki) Lauri
* Hellsten, Tanja: Kuoppamäki, Lauri (1877–1935) Kansallisbiografia
Toni Latvala

**Toni Mikael Latvala** (s. 6. heinäkuuta 1977 Vaasa) on suomalainen seiväshyppääjä. Hän edustaa Haapajärven Kiiloja ja hänen valmentajinaan toimivat Jarmo Eronen ja Reijo Latvala. Kalevan kisoista Latvala on voittanut seiväshypyn hopeaa vuonna 2002. Lisäksi hän on saavuttanut uransa aikana sisäratojen SM-kilpailuissa kultaa, hopeaa ja kaksi pronssia seiväshypyssä.

## Lähteet
Cerro Corán kansallispuisto

**Cerro Corán kansallispuisto** on luonnonsuojelualue Paraguayn pohjoisosassa, Amambayn departementissa.

Se on perustettu vuonna 1990. Puiston elinympäristöön kuuluu kuivaa trooppista metsää ja savannia, joiden keskellä kohoaa jyrkkärinteisiä yksittäisiä kukkuloita. Alueen luolissa on asuttu ennen eurooppalaisten tuloa Etelä-Amerikkaan. 

## Lähteet
A Moment Like This

**A Moment Like This** on kappale, jonka yhdysvaltalainen laulaja Kelly Clarkson julkaisi vuonna 2002 voitettuaan American Idolin ensimmäisen kauden. Kappale sisältyi myöhemmin uudelleen miksattuna versiona myös Clarksonin debyyttialbumille *[[Thankful]]*, joka julkaistiin 2003. Singlen niin sanottuna A-puolena on kappale "Before Your Love".

Vuonna 2006 brittiläinen laulaja Leona Lewis julkaisi kappaleen singlenä voitettuaan maansa sen vuotisen X Factor -laulukilpailun.

## Kappaleet
; CD-single
#"Before Your Love" – 4:00
#"A Moment Like This" – 3:50

;7"-single
#"Before Your Love" - 3:59
#"A Moment Like This" - 3:47

;DVD-single
#"Before Your Love" (video) - 3:52
#"A Moment Like This" (video) - 3:47

## Menestys
Singlestä tuli Yhdysvalloissa hitti. Se pysyi Billboard Hot 100 -listan ensimmäisellä sijalla kaksi viikkoa. Ensimmäisellä viikollaan sitä myytiin 236&nbsp;000 kappaletta. ”A Moment Like This” sijoittui myös Kanadan singlelistalla ensimmäiseksi. Vuoteen 2009 mennessä singleä oli myyty yli miljoona kappaletta.

## Leona Lewisin versio

Joulukuussa 2006 Leona Lewis julkaisi ”A Moment Like This” -kappaleen singlenä voitettuaan Ison-Britannian X Factorin kolmannen kauden. Singleä ladattiin puolen tunnin aikana internetistä 50&nbsp;000 kertaa, ja siitä tuli Ison-Britannian toiseksi parhaiten myynyt single vuonna 2006.

### Kappaleet
# "A Moment Like This" – 4:17
# "Summertime" – 2:27
# "Sorry Seems to Be the Hardest Word" – 2:52

## Lähteet
Juha Yli-Arvela

**Juha Olavi Yli-Arvela** (s. 3. heinäkuuta 1978 Tampere) on suomalainen pikajuoksija. Hän edustaa Turun Urheiluliittoa ja hän on toiminut itse omana valmentajanaan vuodesta 2002 lähtien. Kalevan kisoista Yli-Arvela on saavuttanut hopeaa 400 metrin juoksussa vuonna 2001.

## Lähteet
Tuomas Kaikkonen

**Tuomas Eero Tapani Kaikkonen** (s. 19. kesäkuuta 1980 Iisalmi) on suomalainen pikajuoksija. Hän edustaa Iisalmen Visaa ja hänen valmentajanaan toimii Eero Kaikkonen. Kalevan kisoista Kaikkonen on saavuttanut pronssia 400 metrin juoksussa vuonna 2001. Lisäksi hän on voittanut sisäratojen SM-kilpailuissa kaksi pronssia 400 metrin juoksusta.

## Lähteet
Leksa

**Leksa** (, eräissä suomalaisissa kartoissa myös *Lieksa*) on entinen kylä Karjalan tasavallan Karhumäen piirin Tsolmuisen kunnassa. Se sijaitsi Uikujokeen laskevan Lieksajoen (ven. *Leksa*) varrella 50 kilometriä Tsolmuisesta koilliseen.

Leksassa toimi vuodesta 1706 lähtien Uikujoen vanhauskoisyhteisöön kuulunut naisluostari, jonka toiminta lakkasi 1850-luvun vainojen seurauksena. Myöhemmin kylä kuului Danilovan volostiin ja kyläneuvostoon. Vuonna 1926 siellä oli 87 asukasta, jotka kaikki olivat venäläisiä. Vuoden 1960 kyläluettelossa Leksaa ei enää mainita. Nykyään lähin asutuskeskus on Sergijevon taajama.

Kylässä sijaitsee 1800-luvun puolivälissä rakennettu Johannes Kastajan kirkko. Historiallinen kohde on entisen naisluostarin sijaintipaikka.

## Lähteet
Juan Manén

**Juan** (Joan) **Manén** (1883 Barcelona – 1971) oli espanjalainen säveltäjä ja viulisti. Hän oli Katalonian musiikillisia johtohahmoja. Hän aloitti pianonsoiton isänsä johdolla 3-vuotiaana. Viulunsoittoa hän alkoi harjoitella 5-vuotiaana, ja neljän vuoden päästä hän esiintyi Latinalaisessa Amerikassa. Ensimmäisen konserttinsa Euroopassa Manén piti vuonna 1898. Enrique Granados toimi välillä hänen säestäjänään.

Manén tunnettiin elinaikanaan lähinnä viuluvirtuoosina. Säveltäjänä hän oli pitkälti itseoppinut. Hänen ensimmäinen oopperansa, *Juana de Nápoles*, esitettiin Barcelonan Liceussa vuonna 1903. Toinen ooppera, *Acté*, tuotettiin samassa teatterissa saman vuoden loppupuolella. Vuonna 1904 Manén esiintyi ensimmäistä kertaa Berliinissä, johon hän jäi asumaan vuoteen 1914 saakka.

Richard Wagner ja Richard Strauss vaikuttivat Manénin tuotantoon Saksassa vietetystä ajasta lähtien. Manén oli mukana perustamassa Barcelonan filharmonista seuraa vuonna 1930. Hän sovitti katalonialaista ja espanjalaista melodista materiaalia, jota on joskus kuultavissa myös hänen sävellyksissään, joista eräs on *Fantasie-Sonata* (n. 1930).

## Lähteet
Luvajärvi

**Luvajärvi** () on entinen kylä Karjalan tasavallan Mujejärven piirin Lietmajärven kunnassa. Se sijaitsi samannimisen järven rannalla 67 kilometriä Lietmajärveltä luoteeseen.

Repolan pogostaan kuulunut kahdeksantaloinen Luvajärven kylä mainitaan ensimmäisen kerran vuonna 1679. 1900-luvun alussa se kuului Rukajärven volostin Kiimasjärven kyläkuntaan. Vuonna 1905 kylässä oli koulu, 14 taloa ja 128 asukasta. 1920-luvulla muodostettiin Rukajärven piiriin kuulunut Luvajärven kyläneuvosto. Vuonna 1933 sen seitsemässä kylässä oli yhteensä 319 asukasta, joista valtaosa oli karjalaisia. Luvajärvellä asukkaita oli 95. Toisen maailmansodan jälkeen Luvajärvi kuului Tiiksin ja myöhemmin Lietmajärven kyläneuvostoon. Se autioitui 1990-luvun alussa.

## Lähteet
Reginan sykloni

**Reginan sykloni** oli kanadalaiseen Reginan kaupunkiin 30. kesäkuuta 1912 iskenyt tornado, jonka arvioidaan olleen voimakkuudeltaan F4 Fujitan asteikolla.

Kaupungilta kesti kaksi vuotta korjata vahingot ja 10 vuotta maksaa korjaamiseen otettu velka.

## Lähteet
Jevgeni Sviridov (jääpalloilija)

**Jevgeni Sviridov** (ven. Евгений Васильевич Свиридов, s. 15. syyskuuta 1974 Novosibirsk, Neuvostoliitto) on venäläis-valkovenäläinen jääpalloilija, joka on edustanut useita venäläisseuroja. Sviridov aloitti uransa 19-vuotiaana Leninsk-Kutznetskin Shkatarissa. Sen jälkeen on pääosan jääpallourastaan pelannut Novosibirskin Sibselmašin puolustajana.

Sviridov aloitti uransa Valko-Venäjän jääpallomaajoukkueessa vuoden 2003 kisoissa ja on edustanut sen jälkeen Valko-Venäjää seitsemän kertaa vuoteen 2013 mennessä (2003, 2005-2009 ja 2013).  

## Saavutukset
**Seurajoukkueissa**
* Venäjän mestaruushopea 1997 Sibselmašin riveissä.
**Maajoukkueessa**
* MM-kisoissa Valko-Venäjän edustajana vuodesta 2003 kaikkiaan seitsemän kertaa vuoteen 2013 mennessä.

## Lähteet
* Bandysidan: Jevgeni Sviridov  
* Sviridov Venäjän jääpalloliigan tietokannassa ]

### Viitteet
Alaa Hussein Ali

**Ala'a Hussein Ali Al-Khafaji Al-Jaber** (arab. علاء حسين علي خفاجي الجابر‎) oli Kuwaitin nukkevaltion päämies lyhyen ajan vuonna 1990.

Bagdadissa opiskellut Ali oli sekä Kuwaitin että Irakin kansalainen. Hän tutustui Bagdadissa hallitsevan Baath-puolueen ideologiin. Alista tehtiin yhdeksänhenkisen nukkehallituksen johtaja. Viikko Kuwaitin miehityksen jälkeen Alista tuli Irakin varapääministeri.
 
Persianlahden sodan jälkeen Ali oli vuoteen 1998 asti kateissa, kun hän pakeni perheineen väärällä nimellä Turkin kautta Norjaan. Hänet tuomittiin vuonna 1993 maanpetoksesta Kuwaitin valtiota vastaan poissaolevana kuolemaan.

Ali palasi Kuwaitiin tammikuussa 2000, jotta syytteet hylättäisiin. Oikeus totesi Alin syylliseksi maanpetokseen 3. toukokuuta 2000, ja vuonna 2001 hän sai elinkautisen tuomion.

## Lähteet
Ontrosenvaara

**Ontrosenvaara** () on entinen kylä Karjalan tasavallan Mujejärven piirin Lietmajärven kunnassa. Se sijaitsi Tširkkakemijoen varrella 38 kilometriä Lietmajärveltä maanteitse kaakkoon.

1900-luvun alussa Ontrosenvaara kuului Rukajärven volostin Rukajärven kyläkuntaan. Vuonna 1905 kylässä oli koulu, kahdeksan taloa ja 57 asukasta. 1920-luvulla perustettiin Rukajärven piiriin kuulunut Ontrosenvaaran kyläneuvosto. Vuonna 1933 sen viidessätoista asutuksessa oli lähes 800 asukasta, joista kaksi kolmasosaa oli karjalaisia ja loput lähinnä venäläisiä ja suomalaisia. Ontrosenvaaran kylässä asukkaita oli 157, joista enää kolmasosa oli karjalaisia.

Kylä tuhoutui jatkosodan aikana. Sen paikalle rakennettu samanniminen asutus kuului myöhemmin Tiiksin kyläneuvostoon.

## Lähteet
Aleksandr Kozlov (jääpalloilija)

**Aleksandr Kozlov** (, s. 9. elokuuta 1990 Kemerovo, Neuvostoliitto) on venäläis-valkovenäläinen jääpalloilija, joka on edustanut Kemerovon Kuzbassin lisäksi ruotsalaista Målilla Bandya ja suomalaista ToPV:a. Kozlov aloitti uransa kotiseuransa Kuzbassin kakkosjoukkueessa. Sen jälkeen hän siirtyi kaudeksi 2009–2010 Ruotsiin ja kaudeksi 2012–2013 Suomen Bandyliigaan torniolaisen ToPV:n hyökkääjäksi. 
 
Kozlov aloitti uransa Valko-Venäjän jääpallomaajoukkueessa vuoden 2011 kisoissa ja on edustanut sen jälkeen Valko-Venäjää kolme kertaa vuoteen 2013 mennessä (2011, 2012 ja 2013). Hän on pelannut kolmessa MM-turnauksessa 15 ottelua ja tehnyt niissä 20 maalia.

## Saavutukset
**Maajoukkueessa**
* MM-kisoissa Valko-Venäjän edustajana vuodesta 2011 kaikkiaan kolme kertaa vuoteen 2013 mennessä.

## Lähteet
* Bandysidan: Alexander Kozlov 

### Viitteet
Margaret Mas

**Margaret Mas** (s. 1924) on ranskalainen oopperalaulaja, äänialaltaan sopraano. Hän opiskeli Madeleine Mathieun johdolla Pariisissa ja aloitti uransa Etelä-Ranskassa. Vuonna 1949 hän debytoi Pariisin oopperassa, jossa hän vietti seuraavat kaksikymmentä vuotta esiintyen lisäksi myös Opéra-Comiquessa. 1950-luvun alusta alkaen Mas teki esiintymisiä Italiassa, varsinkin Napolin Teatro di San Carlossa. Vuonna 1957 hän esiintyi Francis Poulencin *[[Dialogues des Carmélites]]* -oopperan kantaesityksessä Milanon La Scalassa.

Mas lauloi lisäksi Teatro Colónissa (Buenos Aires) ja Gran Teatre del Liceussa (Barcelona). Hän saavutti arvostusta erityisesti veristisen oopperan, varsinkin Riccardo Zandonain ja Umberto Giordanon teosten tulkitsijana. Hän levytti Giacomo Puccinin *[[Il tabarro|Viitan]]* (*Il tabarro*) Tito Gobbin ja Giacinto Prandellin kanssa (1955).

## Lähteet
Suwałkin kuvernementti

**Suwałkin kuvernementti**  (, , ) oli Venäjän keisarikunnan hallinnollinen alue vuosina 1867–1915. Kuvernementin kattaman alueen pohjoisosa on nykyisin osa Liettuaa ja eteläosa Puolaa. Lisäksi pieni kaistale alueesta kuuluu Valko-Venäjän Hrodnan alueen luoteisnurkkaan.

Venäjän keisarikunnan ensimmäisessä koko maan kattaneessa väestönlaskennassa 1897 Suwałkin kuvernementin asukasluku oli 582&nbsp;913  ja pinta-ala 10&nbsp;824,3 neliövirstaa eli nyky-yksiköissä 12&nbsp;318,7 neliökilometriä. Väestöstä 87,4 prosenttia (509&nbsp;265 as.) asui maaseudulla ja 12,6 prosenttia (73&nbsp;648 as.) kaupungeissa. Vuonna 1905 kuvernementissa oli noin 629&nbsp;100 asukasta, joista 75&nbsp;600 asui kaupungeissa.


Kuva:Сувалкская губерния 1896.jpg|Sulawałkin kuvernementin kartta kihlakuntajakoineen (1896). 
Kuva:Suwalki_Governorate_1911.jpg|Sulawałkin kuvernementin kartta (1911). 
Kuva:Polska 1907 adm.png|Kongressi-Puolan aluejako (1907).  Suwałkin kuvernementti on kuvan oikeassa yläosassa (vaaleansininen alue)
Kuvernementti jakautui kihlakuntiin (ujezd). Kuvernementinkaupunki oli Suwałki (22 648 as.). Vuonna 1897 Suwałkin kuvernementissä oli seitsemän kihlakuntaa oheisen taulukon mukaisesti:

Äidinkielen mukaan ryhmiteltynä kuvernementin väestön enemmistön  vuonna 1897 muodostivat liettualaiset 52,2 prosentin väestöosuudella. Vähemmistössä oleviin kieliryhmiin kuuluivat puolalaiset (23,0 %), juutalaiset (10,1 %), saksalaiset (5,2 %), valkovenäläiset (4,6 %), venäläiset (4,2 %), ukrainalaiset (0,4 %), ja tataarit (0,1 %). Muita kieliä puhui äidinkielenään 0,2 % asukkaista.   Puolalaiset olivat kuitenkin enemmistönä Suwałkin (noin 62/93 tuhannesta) ja Augustówin kihlakunnissa (39/79 tuhannesta), muissa kihlakunnissa oli liettualaisenemmistö.

## Lähteet

## Aiheesta muualla
Pohjois-Atlantin merinisäkäskomissio

**Pohjois-Atlantin merinisäkäskomissio** (The North Atlantic Marine Mammal Commission, NAMMCO) on kansainvälinen järjestö, jonka tarkoituksena on koordinoida Pohjois-Atlantilla elävien merinisäkkäiden suojelua, tutkimusta ja hallintoa. Järjestön perustamisasiakirjan allekirjoittivat vuonna 1992 Norja, Islanti, Grönlanti ja Färsaaret.

## Lähteet
Liminkaoja

**Liminkaoja** on Pyhäjoella Liminkaojan vesistön laskuoja, joka kuuluu Oulujoen-Iijoen vesihoitoalueeseen. Se saa alkunsa Liminkajärvestä ja laskee 32,4 km matkallaan Perämereen Parhalahden luonnonsuojelualueen kohdalla.

## Lähteet
Uutuanjoki

**Uutuanjoki** (, ) on Uutuanjoen vesistön Barentsinmereen laskeva joki Suomen ja Norjan rajalla Suomen Lapissa ja Norjan Finnmarkissa.

## Joen kulku
Joki laskee Näätämövuonon (, ) perukassa olevaan Uutuanvuonoon (, ) Etelä-Varangin kunnassa Norjan puolella ja saa alkunsa Inarista Suomen puolella.

Uutuanjoki kuuluu Tenon, Näätämöjoen ja Paatsjoen kansainväliseen vesienhoitoalueeseen ja sen vesistöalue on yksi Suomen päävesistöalueista. Uutuanjoen vesistöalueen pinta-ala on 402,94&nbsp;km², josta Suomen puolella on 231,95&nbsp;km².

## Lähteet
Capiatá

**Capiatá** on kaupunki Paraguayssa. Vuonna 2002 siellä oli 154&nbsp;274 asukasta, joten se oli maan viidenneksi suurin kaupunki.

## Lähteet

## Aiheesta muualla
Lambaré

**Lambaré** on kaupunki Paraguayssa. Vuonna 2002 siellä asui 176&nbsp;900 asukasta, joten se oli maan kuudenneksi suurin kaupunki.

Lambaré on osa pääkaupunki Asunciónin työssäkäyntialuetta.

## Lähteet
Fuerte Olimpo

**Fuerte Olimpo** on Alto Paraguayn departementin pääkaupunki Paraguayssa Paraguayjoen varrella. Paikka on perustettu 23. syyskuuta 1770 alkujaan nimellä Fuerte Borbón. Sen asukasluku vuonna 2022 oli 4&nbsp;586.

## Maantiede

Fuerte Olimpo sijaitsee Paraguayn pohjoisosassa Alto Paraguayn departementissa Paraguay- ja Blancojokien yhtymäkohdalla noin 480 kilometrin päässä maan pääkaupunki Asunciónista. Alue on osa Gran Chacoa ja kaupunki on jokireitillä Pantanalin kosteikkoalueelle.

Ilmasto seudulla on trooppinen. Vuoden ylin lämpötila on 45&nbsp;°C ja alin 9&nbsp;°C. Keskilämpötila on 25&nbsp;°C. Sateet tulevat usein rankkasateina, joita seuraa kuivakausi.

## Historia
Fuerte Olimpon perusti eversti José Antonio Zavala y Delgadillo 23. syyskuuta 1770. Paikan alkuperäinen nimi oli Fuerte Borbón. Sen tarkoituksena oli estää portugalilaisten vaikutusvallan eteneminen seudulle, sekä luoda yhteyksiä Paraguaysta nykyisen Bolivian suuntaan. Paikka sai nykyisen nimensä Fuerte Olimpo diktaattori José Gaspar de Francian kaudella.

Paraguay ja Bolivian välisen Chacon sodan aikana 1900-luvun alkupuoliskolla Fuerte Olimpo oli tärkeä Paraguayn laivaston tukikohta. Pientä laivaston osastoa on ylläpidetty paikalla myös myöhemmin.

## Väestö
Fuerte Olimpon asukasluku oli Paraguayn vuoden 2022 väestönlaskennan mukaan 4&nbsp;586.

## Lähteet
Filadelfia (Paraguay)

**Filadelfia** on Boquerónin departementin pääkaupunki Paraguayssa. Kaupungin perustivat Kanadasta saapuneet mennoniitat 1900-luvun alkupuoliskolla ja he muodostavat edelleen väestön valtaosan. Mennoniitat puhuvat saksaa ja kaupungin ympärillä on pienempiä mennoniittojen siirtokuntia. Vuonna 2022 Filadelfian asukasluku oli 20&nbsp;595.

## Maantiede

Filadelfia sijaitsee Paraguayn Boquerónin departementissa noin 400 kilometriä maan pääkaupunki Asunciónista. Seutu on eristynyttä Gran Chacon aluetta. Filadelfia toimii seudun mennoniittayhdyskuntien Mennon, Neulandin ja Fernheimin kaupunkikeskuksena.

## Historia

Kaupungin perustajia olivat mennoniitat, joita saapui sinne Kanadasta vuodesta 1926 alkaen. Nimen kaupunki sai Raamatun Ilmestyskirjasta, jossa Filadelfia on kaupunki ja varhainen seurakunta Vähä-Aasiassa. Paraguay kannusti siirtolaisuutta Bolivian kanssa kiistelemänsä Chacon alueelle, jolta tuolloin uskottiin löytyvän esimerkiksi öljyä. Maat kävivät vuosina 1932–1935 Chacon sodan, joka päättyi Paraguayn voittoon.

Vuonna 1961 kaupunki yhdistettiin Transchacon maantiehen ja sillä oli näin ensimmäistä kertaa suora maayhteys pääkaupunkiin. Tieyhteys kasvatti etenkin tien päällystämisen jälkeen 1980-luvulla paikallisten maataloustuotteiden vientiä Filadelfiasta pääkaupunkiin. Kaupunki oli useita vuosikymmeniä Paraguayn paikallishallinnon ulkopuolella omine lakeineen ja järjestykseneen. Vaikka yhteydet muuhun maahan ovat parantuneet, kaupunki muodostaa edelleen eräänlaisen enklaavin maan sisällä.

## Väestö
asukasluku oli Paraguayn vuoden 2022 väestönlaskennassa 20&nbsp;595. Paikallisten valtaosa on mennoniittoja ja monet heistä puhuvat saksaa, joka on kaupungissa maan kahta virallsita kieltä espanjaa ja guarania yleisempi. Saksaksi järjestetään esimerkiksi peruskoulutusta. Saksan ohella vieraista kielistä puhutaan englantia.

## Lähteet
Russell Henshaw

**Russell ”Russ” Henshaw** (s. 7. kesäkuuta 1990 Sydney) on australialainen freestylehiihtäjä, joka kilpailee slopestylessa. 

Henshaw kilpaili freestylehiihdon maailmancupissa ensimmäisen kerran Les Contamines'ssa tammikuussa 2006 sijoittuen half-pipessa seitsemänneksi. Hän on sijoittunut maailmancupissa kolme kertaa kolmen parhaan joukkoon ollen parhaimmillaan toinen slopestylessa.

Vuoden 2011 MM-kilpailuissa Park City Mountain Resortissa Henshaw saavutti slopestylessa pronssia. Vossissa vuonna 2013 hän sijoittui slopestylessa 15:nneksi. Sotšin olympialaisissa 2014 hän oli samassa lajissa kahdeksas. Hän sai MM-hopeaa slopystylessa Kreischbergissä 2015. Vuonna 2011 Henshaw saavutti X Gameseissa slopestylen hopeaa.

## Lähteet

## Aiheesta muualla
*Russell Henshawin kotisivut
Caazapá

**Caazapá** on Caazapán departementin pääkaupunki Paraguayssa. Paikka on perustettu fransiskaanien lähetysasemana paikallisille intiaaneille vuonna 1607. Sen asukasluku vuonna 2022 oli 23&nbsp;654.

## Maantiede

Caazapá siajitsee Paraguayn Caazapán departementissa. Alue on osa Brasilian yylängön länsireunaa.

## Historia
Fransiskaani Luis de Bolaños perusti Caazapán 25.tammikuuta 1607. Se oli yksi niinsanotuista "intiaanikylistä" (*pueblos de indios*), jollaisia perustettiin espanjalaisten valtaamalle alueelle ja joissa *mitayo*- eli ilman vastarintaa alistuneet intiaanit tekivät töitä espanjalaisille osana encomienda-järjestelmää. Se oli myös  tärkin alueen fransiskaanien lähetysasemista. Nimi juontuu guaraninkielisestä iilmauksesta *Ka’aguy Jehasapa*, eli vapaasti kääntäen "metsän tuolla puolen". Paikasta on käytetty  myösö nimiä San José de Tebicuary ja San José de Caaza.

Caazapásta tuli oma hallinnollinen yksikkönsä vuonna 1884. Sen myöhempään poliittiseen historiaan vaikutti esimerkiksi paikallisesti vaikutusvaltainen Sarubbien suku.

## Väestö
Caazapán asukasluku oli Paraguayn vuoden 2022 vääestönlaskennan mukaan 23&nbsp;654.

## Kulttuuri
Vuosittain 25. tammikuuta Caazapássa vietetään juhlaa Festival del Ycuá Bolaños. Päivä on Paraguayn suurin kulttuurijuhla. Kaupunki tunnetaan myös perinteisestä naljailusta Villarrican kanssa.

## Lähteet
Salto del Guairá

**Salto del Guairá** on Canindeyún departementin pääkaupunki Paraguayssa. Vuonna 2002 siellä oli 6&nbsp;653 asukasta

Kaupunki sijaitsee Paranájoen oikealla rannalla Paraguayn ja Brasilian välisellä rajalla. Se on yksi espanjalaisten vanhimpia asutuspaikkoja nykyisen Paraguayn alueella. Sen paikalle perustettiin Ciudad Real vuonna 1556, mutta kaupunki hylättiin 1600-luvulla. Nykyisestä kaupungista kulkee silta Brasilian puolelle Guaíran kaupunkiin.

## Lähteet

## Aiheesta muualla
Caacupé

**Caacupé** on Cordilleran departementin pääkaupunki Paraguayssa. Caacupén neitsyen juhlapäivä 8. joulukuuta on Paraguayn tärkein uskonnollinen juhlapäivä, jonka yhteydessä kaupunkiin saapuu pyhiinvaeltajia. Caacupén asukasluku oli vuoden 2022 väestönlaskennassa 50&nbsp;409.

## Maantiede

Caacupé sijaitsee Paraguayn Cordilleran departementissa noin 54 kilometriä maan pääkaupunki Asunciónista itään.

## Historia
Caacupén perusti kuvernööri Carlos Morphy 4. huhtikuuta 1770. Paraguayn itsenäistymisen jälkeen puhkesi kolmoisliiton sota Sodan aikana paraguaylaiset valmistivat ensin aseitaan Rosadassa, mutta kun se tuhottiin liittoutuneiden armeijan edetessä aseteollisuus siirtyi sodan loppuvaiheilla Caacupéen. Liittoutuneet valtasivat Caacupén asetehtaineen 15. elokuuta 1869. Paikalla vangittiin 23 brittiläistä asevalmistuksen asiantuntijaa.

Caacupén neitsyt on kaupungin historiaan liittyvä uskonnollinen kuva. Sen kulttia tuettiin etenkin kolmoisliiton sodan jälkeisellä liberaalilla kaudella. Siihen liittyviä juhlallisuuksia vietetään 8. joulukuuta ja tapahtuma on ollut ajoittain myös muiden poliittisten ajankohtaisten asioiden näyttämö. Katolinen kirkko käytti 1960-luvulla tilaisuutta Alfredo Stroessnerin hallinnon kritisointiin esimerkiksi perumalla siihen liittyviä juhlallisuuksia protestina hallinnon ihmisoikeusloukkauksille. 

## Väestö

Caacupén asukasluku oli Paraguayn vuoden 2022 väestönlaskennan mukaan 50&nbsp;409.

## Kulttuuri
Caacupén neitsyt on Paraguayn tärkein pyhäinkuva. Paraguayssa 8. joulukuuta on tärkeä neitsyelle omistettu juhlapäivä, jolloin kaupunkiin saapuu runsaasti pyhiinvaeltajia.

## Lähteet

## Aiheesta muualla
Villarrica (Paraguay)

**Villarrica** on Guairán departementin pääkaupunki eteläisessä Paraguayssa. Kaupunki on saanut alkunsa vuonna 1570 perustetusta espanjalaisesta siirtokunnasta nykyisen Brasilian puolella, josta se siirtyi nykyiselle paikalleen vuonna 1676. 1900-luvulla se oli huomattava paraguaylaisen kulttuurin ja identiteetin keskus, josta lähtöisin oli esimerkiksi monia paikallisesti tunnettuja kirjailijoita ja muusikkoja. Kaupungin asukasluku oli vuoden 2022 väestönlaskennassa 62&nbsp;565.

## Maantiede

Villarrica sijaitsee Paraguayn eteläosassa Guairán departementissa noin 176 kilometriä maan pääkaupunki Asunciónista etelään. Alue on läntisen Brasilian ylänkön ja Ybytyruzúvuorten tuntumassa.

## Historia
Nykyinen Villarrica on saanut alkunsa Villa Rica de Espíritu Santo-nimisenä siirtokuntana, joka perustettiin Paranájoen yläjuoksusta itään nykyisen Brasilian Paranán osavaltiossa vuonna 1570. Alkuperäinen paikka joutui useaan otteeseen intiaanien ja *[[bandeirantes]]*-joukkojen hyökkäysten kohteeksi, minkä takia siirtokuntaa siirrettiin kaikkiaan 13 kertaa. Nykyisen Villarrican kaupungin paikalle se siirrettiin vuonna 1676. Historiansa takia kaupungista on käytetty lempinimeä *Ciudad Andariega* eli vaeltajakaupunki.

Kaupunki kukoisti myöhäisellä siirtomaakaudella ja se oli ainut Paraguayn kaupungeista, joka säilyi verrattain pienin tuhoin kolmoisliiton sodasta. 1900-luvulla se oli kokoonsa nähden huomattavan yliedustettu Paraguayn poliittisessa ja kulttuurillisessa elämässä. Siitä kehkeytyi eräänlainen paraguaylaisen identiteetin keskus. Kaupungista ovat kotoisin esimerkiksi monet maan tunnetuista kirjailijoista ja muusikoista. Kaupunki alkoi kuitenkin taantua taloudellisesti. Villarricaan oli valmistunut rautatie pääkaupungista vuonna 1888, mutta rautateiden merkitys alkoi vähentyä etenkin 1960-luvulta lähtien maanteiden tärkeyden korostuessa. Villarrica oli hieman syrjässä tärkeimmistä maantiereiteistä.

## Talous
Paikallisen teollisuuden tuotteita ovat esimerkiksi tekstiilit, sahatavara, sokeri, viini ja mate. Huomattavia vientituotteita ovat maten lisäksi tupakka, appelsiinit, viini, karja ja nahka.

## Väestö
Villarrican asukasluku oli Paraguayn vuoden 2022 väestönlaskennassa 62&nbsp;565. Paikallisiin viitataan joskus nimellä *guaireño*.

## Lähteet

## Aiheesta muualla
San Juan Bautista (Paraguay)

**San Juan Bautista** on Misionesin departementin pääkaupunki Paraguayssa. Sen asukasluku vuonna 2022 oli 20&nbsp;979.

## Maantiede

San Juan Bautista sijaitsee Paraguayn Misionesin departementissa noin 196 kilometrin päässä maan pääkaupunki Asunciónista. Sen läheltä virtaa Tebicuaryjoki. Hieman kaupungin ohi kulkee maantie Asunciónista Encarnacióniin.

## Historia
San Juan Bautista on saanut alkunsa jesuiittojen perustamana lähetysasemana. Oma kuntansa siitä tehtiin vuonna 1893. Paraguayssa tunnettu kitaristi ja säveltäjä Agustín Pío Barrios syntyi San Juan Bautistassa ja kaupungissa on hänelle omistettu museo.

Nykyinen kaupunki on ympäröivän maaseudun kaupunkikeskus. Alueella kasvatetaan karjaa ja viljellään puuvillaa. Kaupungissa on kauppa- ja maatalousalan kouluja.

## Väestö
San Juan Bautistan asukasluku oli Paraguayn vuoden 2022 väestönlaskennan mukaan 20&nbsp;979. Vuonna 2002 vastaava lukema oli 9&nbsp;822.

## Lähteet

## Aiheesta muualla
San Pedro de Ycuamandiyú

**San Pedro de Ycuamandiyú** tai usein vain **San Pedro** on San Pedron departementin pääkaupunki Paraguayssa. Kaupunki on perustettu vuonna 1786 ja sen asukasluku vuonna 2022 oli 32&nbsp;267.

## Maantiede
San Pedro de Ycuamandiyú sijaitsee Paraguayn San Pedron departementissa noin 330 kilometrin päässä maan pääkaupunki Asunciónista. Jejui Guazú- ja Paraguayjoen välisellä alangolla. 

## Historia
San Pedro de Ycuamandiyún perustivat José Ferreira ja Pedro García vuonna 1786. Kaupungin kesksuta on säilyttänyt siirtomaa-aikaisen tyylinsä. Nykyinen kaupunki on oman alueensa kaupan ja teollisuuden keskus. Ympäröivällä seudulla tuotetaan puutavaraa ja kasvatetaan karjaa. San Pedro on myös yski Paraguayn johtavista matentuotantoalueista.

## Väestö
asukasluku Paraguayn vuoden 2022 väestönlaskennan mukaan oli 32&nbsp;267.

## Lähteet

## Aiheesta muualla